דפנה רכטר

דפנה רכטר (נולדה ב-15 ביולי 1965) היא זמרת-יוצרת ושחקנית קולנוע, טלוויזיה ותיאטרון ישראלית, זוכת שני פרסי אופיר לשחקנית הראשית הטובה ביותר (1991 ו-1998) ופרס התיאטרון הישראלי. דפנה רכטר נולדה למשפחת אמנים: היא בתם של האדריכל יעקב רכטר והשחקנית חנה מרון, אחותם של האדריכל אמנון רכטר, חוקרת המתמטיקה של קאנט ד"ר עפרה רכטר וכן אחותם למחצה של המוזיקאי יוני רכטר והמאיירת מיכל לויט מנישואיו הראשונים של אביה. ב-1984 השתתפה בתפקיד אורח בסדרה הקומית "קרובים קרובים". רכטר סיימה את לימודיה בבית הספר למשחק בית צבי, כאשר במהלך לימודיה עבדה כמוכרת תכשיטים בפסאז' של תיאטרון הקאמרי. ב-1991 השתתפה בסרט "מעבר לים" לצד אריה מוסקונה וזכתה עליו בפרס אופיר. לאחר מכן שיחקה בשורה של סרטים ישראליים: "מקס ומוריס" לצד משה איבגי ואורנה בנאי (1994), "קשר עיר" לצד יונתן סגל ב-1998 (עליו זכתה בפרס אופיר), "צור הדסים" (1999) ו"פיתוי" (2002) המבוסס על הרומן "פיתוי" מאת רם אורן. ב-1992 לקחה פסק זמן מעולם המשחק ועברה להתגורר בניו יורק שם עבדה בבית חרושת ליצור כובעים, וכעורכת בתחנת הטלוויזיה של הישראלים בעיר. בטלוויזיה השתתפה במיני-סדרה "אנס הבושם" (לצד נתי רביץ), בסדרת הדרמה "מיי פירסט סוני" לצד יורם חטב (2002), ובשנת 2003 החלה לשחק בטלנובלה "אהבה מעבר לפינה" (לצד אגם רודברג) במשך שלוש עונות. בנוסף השתתפה בדרמות הטלוויזיה "אהבה ממדרגה ראשונה", "משחקי ראש" ו"המכון". שיחקה בהצגות רבות בתיאטרון הישראלי: בתיאטרון באר שבע שיחקה ב"ברור כשמש", "קומדיה של טעויות" (לצד גיל פרנק), "טובת המולדת", "הביצה", "שם המשחק", "דון ז'ואן", "מפיסטו", "רוחות", "מפגש משולש", "שלוש אחיות", "מעקב באפילה" וב"כטוב בעיניכם". בהבימה שיחקה ב"אותלו" ובבית ליסין ב"גג שקוף", "גן עדן דרום", "הקונצרט", "קיסריה סופ"ש", "המים זוכרים", "ריגוש", "יומנים" ו"חיים פרטיים". בשנת 2008 פרשה רכטר ממשחק והתמקדה בשירה. ב-2012 היא הגיחה לתיאטרון בהצגה "סוסים על כביש גהה" שעלתה בתיאטרון בית ליסין. בשנת 2013 רכטר החלה לשדר בתחנת הרדיו האינטרנטית 109FM תוכנית בשם "סולם רכטר". בשנת 2023 שבה רכטר אל בימת התיאטרון כשגילמה את מיקה במחזה "טריאז'" בתיאטרון בית ליסין. רכטר מתגוררת בתל אביב. היא טבעונית, הידועה גם בזכות תרומתה למאבק למען זכויות בעלי חיים. היא גרושה ולה בת אחת שנולדה ב-1996. רכטר נודעה בזמנו גם ביחסים המורכבים שהיו בינה לבין אמה, עליהם דיברה בתקשורת בגלוי. בראיון בינואר 2022 סיפרה רכטר כי היא השתמשה בסמים קשים מסוגים שונים, החל בגיל 14 ובמשך כ-40 שנים. דפנה רכטר, במיזם "אישים" לתיעוד היצירה הישראלית דפנה רכטר, במסד הנתונים הקולנועיים IMDb (באנגלית) דפנה רכטר, באתר "אידיבי", מאגר הידע העברי לקולנוע ישראלי ועולמי דפנה רכטר, באתר ספר הקולנוע הישראלי דפנה רכטר, באתר ספוטיפיי דפנה רכטר, באתר MusicBrainz (באנגלית) דפנה רכטר, דף שער בספרייה הלאומית דפנה רכטר, באתר ארכיון הסרטים הישראלי בסינמטק ירושלים דפנה רכטר באתר הבמה דפנה רכטר מדברת על המשבר שלה עם גיל ריבה(הקישור אינו פעיל, 14 בספטמבר 2021) נעם עמית, שומרים, ‏קרובות קרובות, באתר ‏מאקו‏, 10 בפברואר 2012 יונתן אסתרקין, יוצאת לאוויר: למה פנתה דפנה רכטר למוזיקה?, באתר nrg‏, 14 במאי 2012 ציפי שוחט, אחרי 4 שנות היעדרות, דפנה רכטר חוזרת לשחק בתיאטרון, נקייה מאלכוהול וסמים, באתר הארץ, 30 במאי 2012 ציפי שוחט, הרעש שמאחורי הקלעים, באתר הארץ, 14 בספטמבר 2012 ענת מוניץ, ריאיון: בין בית ליסין ללבונטין 7, באתר הבמה, 5 בנובמבר 2012 סמדר שילוני, דפנה רכטר: "בתיאטרון הרגשתי כמו קוף בכלוב", באתר ynet, 22 במרץ 2013 ערן סויסה, סלחתי לה, באתר ישראל היום, 13 ביוני 2014 יעקב בר-און, ‏דפנה רכטר משיקה אלבום חדש, ומוכנה להופיע איתו בעזה, אבל לא ביהודה ושומרון, באתר מעריב אונליין, 2 באפריל 2016 מאיה כהן, מחוברת לחיים: דפנה רכטר נגמלה מסמים - וחזרה למוזיקה, באתר ישראל היום, 6 בינואר 2022 ציפי שוחט, אחרי 4 שנות היעדרות, דפנה רכטר חוזרת לשחק בתיאטרון, נקייה מאלכוהול וסמים, באתר הארץ, 30 במאי 2012 ציפי שוחט, הרעש שמאחורי הקלעים, באתר הארץ, 14 בספטמבר 2012 מאיה כהן, מחוברת לחיים: דפנה רכטר נגמלה מסמים - וחזרה למוזיקה, באתר ישראל היום